Пачынаў сваю педагагічную дзейнасць Уладзімір Краўцоў у Мельніках, а потым перайшоў у СШ № 3. Менавіта тут раскрыўся яго педагагічны талент: за гады работы ў гэтай школе ён са сваімі вучнямі дасягнуў значных поспехаў. Асабліва выдатныя дасягненні ў рабят, якія пад яго кіраўніцтвам выступаюць у зімовым мнагаборстве “Абаронца Айчыны”. На раённых этапах гэтых спаборніцтваў каманда СШ № 3 неаднойчы станавілася пераможцай і прызёрам. Выхаванцы Уладзіміра Адамавіча былі пераможцамі абласных спаборніцтваў у складзе раённай каманды. Адным з самых значных дасягненняў Уладзіміра Краўцова з’яўляецца перамога яго выхаванцаў у абласной ваенна-патрыятычнай гульні “Зарніца”, а таксама трэцяе месца ў аналагічнай рэспубліканскай гульні ў 2010 годзе.